 si kastaba ha ahaatee Somaliland lagama filayn inay arrinta Sucuudiga iyo Iran kala mawqif noqoto Xukuumadda Somalia ee gacan ku rimiska ah, balse waxa la filayay inay Somaliland, iyadoo ka faaidaysanay istiraatiijiyada ay ku taal, isla markaana ku xisaabtamay doorka siyaasadeed ee ay ciyaari karto iyo fursada uga bannaan inay taageero ugu hesho qadiyadeeda arrimaha gobolka oo aanay dabaalan siyaasada habawsan ee sabaynay mandaqada gasiiradda Carabta iyo bariga dhexe oo waqtigan la doonayo in loosoo waarido geeska Afrika si meesha looga saaro xasiloonida aan cagaha baddan ku taagnayn ee ka jirta dhawr dal oo gobolka ah oo Somaliland ku jirto, waayna u muuqataa dhawaaqa Madaxweynaha Somaliland ee taageerada arrintan mid ay qayb kayihiin kooxo wadaado ah oo mabaadiida siyaasadeed ee Sucuudiga uga wakiil ah gobolka, kuwaas oo Xukuumadda u jiheeyay dhinaca safka Sucuudiga iyo Khaliijka, waxase aan la dafiri karin in rayal caamka shacbiga Somaliland aanay jeclaysan mawqifkaa xukuumadooda oo ay u arkaan mid lagu degdegay oo aan laga firsan iyo sida ay u muuqato khatarta in arrintani dab kusii shiday collaadihii uu hore ula ildarnaa gobolku ee nus qarniga ka socday Somalia, kuwaas oo isugu jira kuwo diimeed, kuwo dhaqaale iyo istiraatiijiyadeed oo aan la ogayn halka ay isugu biyo shubanayaan, balse waxaynu eegi doona natiijada collaadaha qori isu dhiibka ah ee Sucuudigu kusoo waariday geeska Afrika iyo halka ay Somaliland dhigto taageerada Siyaasadeed ee ay kula kuftay Sucuudiga. 